สำนักงานระบบควบคุมน้ำ ขอเรียนว่า “กรณีคลองศรีสำราญ อยู่ระหว่างกรุงเทพมหานครและจังหวัดสมุทรสาคร น้ำเน่าเสียส่งกลิ่นเหม็น ควรมีการร่วมมือระหว่างสองพื้นที่แก้ไขปัญหาโรงงานปล่อยน้ำเสีย  ตรวจสอบเหตุร้องเรียนดังกล่าวแล้ว พบว่า คลองศรีสำราญ บางส่วนอยู่ระหว่างพื้นที่เขตหนองแขม กรุงเทพมหานคร และพื้นที่จังหวัดสมุทรสาคร น้ำเสียส่วนใหญ่มาจากชุมชนและเขตอุตสาหกรรมของจังหวัดสมุทรสาคร ได้มีหนังสือถึงสำนักงานเขตหนองแขม กวดขันไม่ให้มีการทิ้งขยะและของเสียลงในคลอง รวมทั้งควบคุมแหล่งกำเนิดน้ำเสียให้ระบายน้ำทิ้งที่ได้มาตรฐานก่อนระบายลงสู่คลองศรีสำราญ และให้สำนักงานเขตหนองแขมประสานจังหวัดสมุทรสาคร กรมโรงงานอุตสาหกรรม และกรมควบคุมมลพิษ เพื่อควบคุมการบำบัดน้ำเสียจากพื้นที่อุตสาหกรรมให้น้ำทิ้งได้มาตรฐานตามที่กฎหมายกำหนดก่อนระบายลงสู่แหล่งน้ำสาธารณะแล้ว”  หากมีความคืบหน้าประการใดจักแจ้งให้ทราบในลำดับต่อไป
คลองศรีสำราญข้างหมู่บ้านเน่าเหม็นมากค่ะ
ทำได้แค่นี้เองเหรอคะ รัฐมีหน้าที่โดยตรงแท้ๆ สมมติอันนี้ถ้าประชาชนต้องเริ่มที่ตัวเองคือแค่เราไม่ทิ้งขยะลงแม่น้ำเหรอคะแล้วคนอื่นๆล่ะคะ เราตะสามารถไปบอกคนอื่นให้ทำตามเราได้เหรอคะ จริงๆภาครัฐต้องลงมือช่วยเหลือให้เป็นรูปธรรมได้มากกว่านี้นะคะ